**ОБЩИНСКА ИЗБИРАТЕЛНА КОМИСИЯ - КУБРАТ**

**РЕШЕНИЕ**

**№ 86 - МИ  
Кубрат, 21.10.2019г.**

**ОТНОСНО:** Изменение и допълнение на решение № 65–МИ от 13.10.2019г. на ОИК – Кубрат, с което е определен броя на подвижните секционни избирателни комисии, които следва да се образуват на територията на община Кубрат в изборите за общински съветници и кметове на 27 октомври 2019 г., така и техния териториален обхват.

В Общинска избирателна комисия – Кубрат на 12 октомври 2019 год., в 16.55ч. е постъпило писмо с изх.№УД-02-20-1346/12.10.2019г. от вр. и. д. Кмет на Община Кубрат, заведено в ОИК – Кубрат с вх. №67/12.10.2019г. От неговото съдържание е видно, че Общинска администрация – Кубрат предоставя информация за осем населени места на територията на община Кубрат за подадените заявления /Приложение №17–МИ от изборните книжа/ към 12.10.2019 год. от лица, отговарящи на изискванията на ИК за гласуване в подвижна избирателна кутия, с общ брой 144 .

Днес, 21 октомври 2019 год., в 16.55ч. е постъпило ново писмо с изх.№УД-02-19-1174/21.10.2019г. от вр. и. д. Кмет на Община Кубрат, заведено в ОИК – Кубрат с вх.№101/21.10.2019г. От съдържанието му се установява, че в Общинска администрация – Кубрат са се увеличили броя на подадените заявления /Приложение №17–МИ от изборните книжа/. Така към 21.10.2019г. лицата, отговарящи на изискванията на ИК за гласуване в подвижна избирателна кутия са 167.

В тази връзка, ОИК – Кубрат намира, че съществено са се изменили обстоятелствата, сведени до знанието на комисията с първото и с последващото писмо на Общинска администрация – Кубрат.

След анализ на завишения брой на подадените заявления за всяко отделно населено място на територията на общината, отдалечеността на отделните населени места, едно от друго, необходимото време за гласуване на лице с трайни увреждания, които не му позволяват да упражни избирателното си право в изборно помещение, продължителността на изборния ден и с единствена цел да се създаде възможност на всички лица, заявили желание да гласуват с подвижна избирателна кутия,   ОИК – Кубрат счита, че с оглед нормалното протичане на изборите в Община Кубрат, следва да бъде прието изменение на горепосочените решения като се допълни, по-конкретно увеличаване броя на ПСИК, до достигане на достатъчен брой, които да обезпечи правото на вот на всеки избирател.

На основание чл.37, чл.87, ал.1, т.1, т.7 във връзка с чл.90, ал.1 от Изборния кодекс и в изпълнение на Решение №935-МИ от 02.09.2019г. и Решение №1427-МИ от 17.10.2019г. на ЦИК, Общинска избирателна комисия – Кубрат

**РЕШИ:**

1. **Изменя и допълва** решение № 65 – МИ от 13.10.2019г. на ОИК – Кубрат **като вместо** определените 3 (три) броя подвижни избирателни секции на територията на община Кубрат, определя **8 (осем)** броя подвижни секционни избирателни комисии на територията на община Кубрат.
2. **Отменя** Решение № 80–МИ от 20.10.2019г. на ОИК – Кубрат.
3. **Определя** обхвата на 8-те броя ПСИК, както следва: с.Беловец, с.Бисерци, с. Божурово, с.Звънарци, гр.Кубрат, с.Мъдрево, с.Севар и с.Тертер.
4. **Указва** на Общинска администрация – Кубрат, че следва да бъдат насрочени консултации за състава на всички ПСИК с приемане на настоящето решение, както и да обезпечи възможността на тези членовете от състава й да вземат участие в обучението за членове на СИК и ПСИК насрочено за 24.10.2019г.

Решението подлежи на обжалване в тридневен срок от обявяването му пред Централната избирателна комисия по смисъла на чл.88 от ИК.

Председател: Румяна Петрова Костадинова \_\_\_\_\_\_\_\_\_\_\_\_\_\_\_\_

Секретар: Елис Неждет Софта - Мехмед \_\_\_\_\_\_\_\_\_\_\_\_\_\_\_\_

Решението е обявено на …………………. в ……………………..

1. …………………………

1. ……………………………

Архивирано на: …………………. в ……………………..

1. ……………………………

2.……………………………